สวัสดีค่ะ พอดีแฟนหนูปวดเมื่อยขา เวลาช่วงตอนกลางคืน พอนอนก็ปวดเมื่อยขึ้น อาการแบบนี้เป็นได้มา2-3 วันแล้ว แฟนหนูก็เป็นเส้นเลือดขอดแล้วแบบนี้จะเกี่ยวกันมั้ยคะ รบกวนด้วยค่ะ
สวัสดีค่ะ อาการปวดเมื่อยขาดังกล่าวมา อาจจะเกิดจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด-มีอาการปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดการมีเส้นเลือดขอดที่ขาอาจจะทำให้เกิดอาการปวดขาหรือเจ็บเวลายืนหรือใช้งานขามากๆได้เช่นกันเบื้องต้น ควรหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน ไม่ยืนนานจนเกินไป รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน มีไข้ ควรรีบไปพบแพทย์เพื่อหาสาเหตุเพิ่มเติม